**ОТЧЕТ**

Заработата на читалищното настоятелство при читалище „ПРОБУДА - 1903“ с. Илаков рът, общ. Елена.

Уважаеми Дами и Господа,

Днес 29.03.2024г. провеждаме годишното отчетно събрание, което ще бъде и изборно. Съгласно план програмата, която беше одобрена на заседание на читалищното настоятелство, някои от мероприятията не бяха изпълнени, но повечето бяха изпълнени.

Съгласно плана през м. Януари проведохме честване на деня на родилната помощ(бабин ден).

През м. Февруари проведохме две мероприятия, а именно чествания на Харалампей и деня на лозаря – Трифон Зарезан.

На първи Март чествахме деня на самодееца, а на осми Март деня на жената.

На шести Май проведохме летният събор на селото, който се състоя на площада. За целта бяха поканени танцьорите от група „Еленика“ и дисководещ от Г. Оряховица. Музика и хора се извиваха цяла нощ.

През м. Юни участвахме в общинския преглед на художествената самодейност в село Разпоповци. По различни причини певческата група не взе участие през цялата година в нито едно мероприятие и всички вие съм убеден знаете причините.

През лятната ваканция бяха проведени два турнира по тенис на маса. На единия турнир участваха деца и младежи до 20 години. В него участие взеха 15 човека. В следващият турнир участваха ветерани (5 души) и отделно младежи (12 души). През месеците на лятната ваканция бяха организирани дискотеки за младите хора.

На 21.11.2024г. (Въведение Богородично), празника на църквата в селото (денят на християнското семейство и младежта), читалищното настоятелство, съвместно с църковното настоятелство организирахме, приготвихме и раздадохме курбан за здраве на всички присъстващи на литургията.

На 02.12.2024г. проведохме зимния събор на селото, който съвпада с празника на читалището. В програмата на вечерта участваха, както самодейци от селото, така и гости от читалището на село Разпоповци, след което празника продължи с дискотека.

Библиотеката работи на два часа всеки петък, но когато има желаещи се отваря по всяко време. Община Елена е абонирала библиотеката с два всекидневника (вестник „Борба“ и вестник „Янтра днес“). Нови книги през 2023г. на са закупувани. Това е накратко дейността на читалището настоятелство през 2023г.

**Йордан Йорданов**

*Председател на НЧ „ПРОБУДА - 1903“ село Илаков рът*